Placuit atque convenit inter Girberto et ab alia parte Dedenco, et uxore sua Adaleldis, ut terrulas inter se commutarent; quod ita fecerunt. In primis dedit Dedenco et uxore sua a partibus Girbert: oc est campo qui est sitas in pago Matisconense, in agro Marciacense, in villa Carengeaco; terminet ipsius campus a mane et a medio die et a sero terra Sancti Petri, a cercio via publica; et abet in longo perticas X, in lato in uno fronte perticas VIII, in alio fronte perticas VII. Infra istas terminaciones, totum ad integrum tibi donamus. Econtra dedit Girbert a partibus Dedenco et uxore sua campo in villa Lornant; terminet a mane et a cercio terra Sancti Petri, a medio die rivo percurrente, a sero terra Sancta Maria, et abet in longo perticas X, in lato in uno fronte perticas VI, in alio fronte perticas VII. Et dono vobis alia peciola de terra Anuierio Sancti Martini vocat, qui habet in lato perticas duas, terminet a mane terra Sancta Maria, a medio die ipso Dedenco, a sero terra Sancti Petri, a cercio via publica. Infra istas terminationes istas res denominatas, in ea tenore, dum Girberto vivit, teneat et possideat, pos suum discessum Sancti Petri perveniat in omnibus. Si quis vero, aut ullus omo qui contradicere voluerit, auri oncia media componat, firma stabilis permaneat, cum stibulatione subnixa. Actum Lordoni publice. S. Dedenco et uxore sua, qui fierint et firmare rogaverunt. S. Arembert. S. Custancius. S. Eldevert. S. Eldoart et iterum Custancius. S. Leotbalt. S. Airbalt. S. . . . . Benedictus scripsit. Datum die lunis, in mense december, anno III regnante Loterio rege.